У фармаваньні ўнікальнага сталічнага вобразу Менску вялікую ролю могуць адыграць гарадзкія панарамы, што добра бачныя зь берагоў Сьвіслачы. Цяпер яны ў далёка не завершаным стане, а ў будучыні могуць набыць вялікую мастацкую якасьць, калі новыя пабудовы, што непазьбежна зьявяцца, будуць упісвацца ў створанае раней, гарманічна дапаўняць яго. Але можа здарыцца так, што пры абыякавасьці грамадзтва, пад моцным націскам прагматызму і вялікіх грошаў, панарамы будуць груба пашкоджаныя зьяўленьнем недарэчных навабудаў, якіх ужо многа ў сьвеце. Наперадзе працяг усё той жа барацьбы творчых і прыземленых памкненьняў…